Program programskega in poslovnega razvoja knjižnice

Knjižnica Lenart s svojim delom in knjižničnim fondom bogati kulturno in izobraževalno ponudbo za 6 občin Slovenskih goric. Knjižnica Lenart je kakor vsaka sodobna splošna knjižnica, močno odvisna od svojega lokalnega okolja in od tega, kako kvalitetne povezave uspe vzpostaviti z njim. Vsaka splošna knjižnica za svojo lokalno okolje svoje poslanstvo uresničuje na edinstven način.

Pri pripravi programskega in poslovnega načrta smo upoštevali dosedanji razvoj knjižnice, pridobljene izkušnje, vizijo knjižnice, kadrovske in materialne potenciale, pričakovanja uporabnikov in ostale lokalne skupnosti, zaposlene, organa upravljanja in ustanoviteljici. V programskem in poslovnem načrtu knjižnice so oblikovani cilji, ki jih želimo doseči v kratkoročnem in dolgoročnem obdobju in so nadgradnja načrtovanj, ocen in spoznanj, ki jih prikazujejo letna poročila preteklih obdobij ter letni načrt dela tekočega leta. Naši začrtani cilji so tisti, na katerih bomo gradili uspeh in prepoznavnost naše ustanove. S skupnimi močmi si bomo prizadevali ustvariti sodobno knjižnico, ki bo sposobna sprejeti nove izzive in svoj program odzivno prilagajati morebitnim spremembam. Trudili se bomo razvijati prijazno socialno okolje za vse kategorije uporabnikov in v prvi vrsti zadovoljevati njihove potrebe.

**PROGRAMSKE USMERITVE**

Programske usmeritve so naši strateški cilji. V nadaljevanju jih v sklopu štirih poglavitnih strateških področij delimo na cilje in aktivnosti.

Izhodišča za razvoj strateških področij so bila sledeča:

- organizacija, delovanje in mreža splošne knjižnice,

- razvoj obstoječih in ustvarjanje novih storitev,

- pridobivanje ustreznih znanj, potrebnih za delovanje v prihodnosti,

- knjižnica kot aktivni dejavnik v okolju - možnosti sodelovanj, partnerstev in promocij splošnih knjižnic.

**STRATEŠKO PODROČJE 1: Organizacija, delovanje in mreža splošne knjižnice**

DOSTOPNOST STORITEV

Opis trenutnega stanja:

 Knjižnica Lenart je 10 mesecev odprta 52 ur tedensko, 40 ur tedensko pa v mesecu juliju in avgustu. V sodelovanju z matično ustanovo imamo 3 krajevne knjižnice v OŠ Voličina, OŠ Cerkvenjak in OŠ Sv. Ana. Odprte so dva dni v tednu (4 ure tedensko). Imamo svojo spletno stran in facebook. Spletna stran omogoča oddaljen dostop do različnih podatkovnih baz in drugih informacijskih virov (npr. e-časopisje).

Preko Moje knjižnice lahko člani knjižnice podaljšujejo, naročajo, rezervirajo gradivo in s spleta ali mobilne naprave pregledujejo stanje na svojem članskem kartonu. Knjižnica poleg izposoje gradiva omogoča tudi uporabo gradiva v knjižnici. Uporabnikom je na voljo dostop do računalnikov, interneta (tudi brezžična povezava) in multifunkcijske naprave. Nudimo možnost tiskanja, fotokopiranja, medknjižnične izposoje, obiskovanja brezplačnih računalniških tečajev in prireditev. Izposojo izvajamo s sistemom radiofekvenčne indentifikacije (RFID).

**Razvojne usmeritve:**

**Cilj1: Izboljšanje fizične dostopnosti storitev**

* Razširitev knjižnične mreže s pomočjo kombibusa ali premičnih zbirk po lokalnih skupnostih.
* Premične zbirke v Domu Lenart in Socialno varstvenem zavodu Hrastovec.
* Izposoja na dom
	+ Izposoja gradiva na dom starejšim in gibalno oviranim.
* Knjigomat za vračilo gradiva
	+ Vračilo in podaljšanje gradiva izven obratovalnega časa knjižnice.

**Cilj 2: Obogatitev virtualne knjižnice**

* Digitalizacija domoznanskih vsebin.
	+ Večja in lažja dostopnost do domoznanskih in drugih vsebin.
	+ Večja prepoznavnost knjižnice in njene domoznanske dejavnosti med prebivalci.
* Obogatitev ponudbe e-knjig in podatkovnih baz.
* Objava digitaliziranih vsebin na dLibu in portalu Kamra.

**Cilj 3: Razširitev knjižnice kot tretjega življenjskega prostora**

* Aktivnosti v večnamenskem (multimedijskem prostoru).
	+ Možnost druženja in kakovostnega preživljanja prostega časa.
	+ Obogatitev že obstoječe vsebinske ponudbe Knjižnice Lenart.
* Ureditev terase in okolice knjižnice.

**STRATEŠKO PODROČJE 2: Razvoj obstoječih in ustvarjanje novih storitev**

**Razvojne usmeritve:**

**Cilj 1: Ureditev domoznanske zbirke in predstavitev javnosti**

* Domoznanske zgodbe (razstave, brošure ...).

**Cilj 2**: **Uvedba novih oblik bralnega in informacijskega opismenjevanja ter drugega izobraževanja**

* Bralna značka, Odkrivajmo literarne talente vseh generacij, tečaji, čajanke ...).
	+ Širši krog uporabnikov.
	+ Približanje knjižnične dejavnosti drugim skupinam uporabnikov.
	+ Razširjeno in izboljšano sodelovanje z lokalno skupnostjo.
	+ Prepoznavnost Knjižnice Lenart kot vira informacij v lokalni skupnosti.
* Bralni krožki, Knjižna uganka, Črvičkov literarni izziv …
	+ Promocija kakovostnega branja.
	+ Večje število udeležencev programov bralnega opismenjevanja.
	+ Spoštljivejši odnos do gradiva, opreme in prostorov.
	+ Pomoč otrokom in mladini pri branju in premagovanju treme.

**STRATEŠKO PODROČJE 3: Pridobivanje ustreznih znanj, potrebnih za delovanje v prihodnosti**

**Razvojne usmeritve:**

**Cilj 1: Dvig kakovosti znanj in obveščanja zaposlenih**

* Vse vire informacij za zaposlene je potrebno nenehno nadgrajevati in jih uporabljati aktivno ter v skladu s pravili in dogovori.
* Za kakovostnejše delo zaposlenih bodo tudi v prihodnje potrebna nenehna usposabljanja in izobraževanja za uporabo novih tehnologij in delo v novih okoljih.
	+ Izobraževanja in usposabljanja - omogočanje stalnega strokovnega usposabljanja zaposlenih na državni ravni, ki jih prirejajo naša strokovna društva, združenja, strokovne službe (kakovostnejše delo zaposlenih, zadovoljni zaposleni).
	+ Prenos znanj in povratnih informacij - vzpostavljanje izmenjave znanj in dobrih praks med ustanovami na lokalnem in nacionalnem nivoju (zadovoljni uporabniki).

**Cilj 2: Izboljšani delovni procesi**

* Izterjava dolgov
	+ Več lastnih prihodkov.
	+ Zmanjšanje števila članov z neizterjanim dolgom.

**STRATEŠKO PODROČJE 4: Knjižnica kot aktivni dejavnik v okolju - možnosti sodelovanj, partnerstev in promocij splošnih knjižnic**

Potencialne uporabnike o svojih storitvah obveščamo na tiskanih in virtualnih virih znotraj in zunaj knjižnice. K prepoznavnosti knjižnice v lokalnem okolju prispevajo številne raznolike oblike bralnega in informacijskega opismenjevanja za vse starostne skupine, v širši javnosti pa razna strokovna in druga srečanja ter obiski.

**Razvojne usmeritve:**

Z aktivnostmi zunaj svojih prostorov želimo biti bolj prisotni v lokalnem okolju. Izboljšati želimo obveščenost svojih že obstoječih in tudi potencialnih uporabnikov.

**Cilj 1: Povečanje prepoznavnosti storitev Knjižnice Lenart v lokalnem in širšem okolju**

* Sodelovanje zunaj knjižnice.
	+ Knjižničar na obisku, info-točke in lokalne prireditve (razstave, Knjižnica pod kostanji, obiski vrtcev, osnovnih šol, zavodov ipd.).
* Prisotnost na novih socialnih omrežjih (Twitter, Instagram, Snapchat).
* Obveščanje informacijsko nepismenih uporabnikov.
* Promocijsko gradivo (interna glasila, promo film in druge lastne izdaje).
	+ Večja prepoznavnost knjižnice in njenih storitev.
	+ Širša obveščenost.

**POSLOVNE USMERITVE**

Poslovni del izvajanja vodenja knjižnice je v Slovenskih goricah odvisen od občin, s strani katerih smo financirani in od katerih je direktor tudi imenovan.

Kljub temu je treba spoštovati zakonodajo, ki nalaga osrednji knjižnici 6 občin Slovenskih goric bistveno več, kot trenutno izvaja.

Z zagotavljanjem ustreznih kadrovskih pogojev za delo, z učinkovito notranjo organizacijo in skrbjo za razvoj kadrov bo knjižnica ustvarjala pozitivno organizacijsko kulturo in spodbujala kakovostne storitev.

**Cilj 1: Prizadevanje za zaposlovanje kreativnih, inovativnih, samozavestnih in samostojnih ljudi, ki so sposobni odločati, sodelovati v timih in znajo delati z ljudmi.**

Pravilnik o notranji organizaciji in sistemizaciji delovnih mest Knjižnice Lenart ima nazadnje sistemiziranih skupaj 10,25 delovnih mest; od tega 5,5 strokovnih delavcev in 1,25 manipulativnega oziroma tehničnega kadra, ostalo je osebje tehničnega oziroma administrativnega dela zavoda, ki pa tudi pomaga, da stroka lažje dela. Vseh zaposlenih v zavodu je trenutno 6,75 ljudi; od tega je 3,5 strokovnih.

To je občutno premalo in je potrebno dopolniti predvsem strokovni del tima (knjižničar, višji knjižničar in bibliotekar).

**Cilj 2: Racionalna izraba obstoječih resursov; iskanje novih finančnih možnosti in izboljšanje pogojev delovanja, prilagajanje delovanja v okviru nove zakonodaje in razmer ter ustvarjanje pozitivne delovne klime v kolektivu**

* Uspešno nadaljevanje urejanje primernih prostorov tako v osrednji knjižnici kot v enotah.
* Ureditev arhiva.
* Upoštevanje mnenja uporabnikov in prilagajanje službe zahtevam okolja.
* Aktivno prilagajanje razvoju tehnike in informacijskih tehnologij ter opreme.
* Izraba možnih projektnih in drugih zunanjih možnosti za pridobivanje dodatnih sredstev.
* Uskladitev mreže in dostopnosti knjižnične službe za vse občane.

**Cilj 3: Aktivno sodelovanje na vertikalni ravni: Ministrstvo za kulturo, Narodna univerzitetna knjižnica, Cezar, Mariborska knjižnica, občine.**

Knjižnica Lenart je ena izmed knjižnic, ki zelo zaostaja za minimalnimi predpisi. S skupnimi močmi si bomo prizadevali vzpostaviti tvorno sodelovanje med vsemi akterji.

**Cilj 4: Program dela direktorja:**

* 50 % za poslovodenje
* 50 % za strokovno delo

Program je utečen in ga nameravamo tudi nadaljevati s poudarkom na mreži knjižnice, ki je še vedno preveč različna in je potrebno uskladiti delovanje.

S financerji bo potrebno vsako leto v jesenskem času doreči načrt dela za naslednje leto, ga sprejeti v vseh sredinah in ga nato spoštovati.

Knjižnica bo dosledno poročala o svoji dejavnosti, tako vsem vključenim akterjem, kot tudi javnosti.

Vključevali bom uporabnike in večkrat preverili njihova mnenja.

Dejavnost knjižnice bo vključevala tudi profitne dejavnosti in racionalno izkoriščanje vseh prostorskih kapacitet za potrebe uporabnikov. Dohodek od profitnih dejavnosti bomo uporabili za knjižnično dejavnost.

Včasih imamo občutek, da se v knjižnicah ukvarjamo po malem z vsem, tako kakor se moramo po malem spoznati na vse, če naj koristimo ljudem – ali pa vsaj zelo dobro vedeti, kje naj informacijo takoj poiščemo.

V Knjižnici Lenart »delamo dobro knjižnico« za več različnih lokalnih okolij, ki jim moramo prilagoditi naše delo in jim prisluhniti.

Za vsako storitvijo stojijo ljudje, ki svoje delo z veseljem in predano opravljajo, za vsako številko pa, tako vsaj upamo, ljudje, ki smo jim polepšali vsakdan, morda pa tudi dvignili raven znanja in pomagali razširiti obzorja.

Zavrh, 11. 6. 2018 Petra Kranvogel Korošec